Hortobágy - Sportpiac.hu
Főoldal » Mit / Hol » Hortobágy
1. nap: Hortobágy falu – MÁV-állomás – fahíd a Hortobágy folyón – Mátai Ménes – Mátai út – Pusztai Állatpark – Hortobágy falu Táv: 7 km.
Látnivalók: Hortobágyi Nemzeti Park Látogatóközpont: Megismerhetjük a nemzeti park természeti értékeit, a puszta jellegzetes élőhelyeit, növény- és állatvilágát. Pásztormúzeum: Műemlék épület, amely szekérállás volt. A kiállítás a pusztai legeltetést, a sajátos hortobágyi pásztorkodást kívánja bemutatni. A pusztai élet valóságos szereplői azonban a pásztorok voltak.
Hortobágyi Csárda: Népi klasszicista Hortobágyi Nagycsárda az Alföld leghíresebb és legnagyobb csárdaépülete. Mátai Ménes: A mátai lótenyésztés 300 éves múltra tekint vissza. Innen ered tulajdonképpen a Hortobágy mai ménese. Törzsistállói munkaidőben szabadon látogathatók. Pusztai állatpark: Az állatparkban megtekinthetők a kárpát medencére jellemző háziállatfajták.
2. nap: Hortobágy falu – Mátai út – kungyörgyi kerékpárút – Kungyörgyi Méntelep – Hortobágyi-Halastó – Halastó főgát – tovább az 5-ös, 6-os és Kondás tómedencék irányába – vissza a Hortobágy Halastavi Kisvasút megállóhoz – majd a Halastó MÁV állomásról vonattal vissza Hortobágy faluba. Táv: 15-20 km.
látnivalók: Kungyörgyi kerékpárút: Bioművelésű szántóföldek – a tocsogókban és a környező legelőkön gazdag madárvilág. Kungyörgyi Méntelep: Egykor az ország leghíresebb méntelepe volt. Hortobágyi halastavak: A közel 2000 hektáros halastórendszer Közép-Európa egyik legismertebb madárélőhelye. Gyakran megfigyelhető itt Európa legnagyobb ragadozó madara, a rétisas. A tavak élővilágának megfigyelését számos megfigyelőtorony segíti. Hortobágy Halastavi Kisvasút: A kisvasúttal könnyen elérhetők a távolabbi tavak is,
ahol gazdagabb a madárvilág.
Nehézségi fok: A túra kerékpárral és gyalog is teljesíthető tavasztól késő őszig, könnyű túra.
SZÁLLÁS ÉS EGYÉB INFORMÁCIÓ: Hortobágyi Nemzeti Park Látogatóközpont
Helly Hansen Helly Hansen tavaszi/nyári Design díj Helly Hansen Helly Hansen őszi kollekció PrimaLoft Helly Hansen 2018 Aegir H2Flow kabát LIFALOFT Nike Zoom Pegasus Turbo